
Ministru kabineta sēdes protokollēmums

Informatīvais ziņojums "Par Iekšējā tirgus ārkārtas situācijas un noturības akta prasību ieviešanu"

· 1. Pieņemt zināšanai iesniegto informatīvo ziņojumu.
· 2. Ekonomikas ministrijai sagatavot un ekonomikas ministram līdz 2026. gada 30. decembrim iesniegt noteiktā kārtībā Ministru kabinetā nepieciešamos grozījumus Nacionālās drošības likumā, lai nodrošinātu Eiropas Parlamenta un Padomes 2024. gada 9. oktobra Regulas (ES) 2024/2747, ar ko izveido pasākumu satvaru saistībā ar iekšējā tirgus ārkārtas situāciju un iekšējā tirgus noturību un groza Padomes Regulu (EK) Nr. 2679/98 (Iekšējā tirgus ārkārtas situācijas un noturības akts) (turpmāk ‒ Iekšējā tirgus ārkārtas situācijas un noturības akts), ieviešanu nacionālā līmenī, kā arī sagatavot un noteiktā kārtībā iesniegt izskatīšanai Ministru kabinetā grozījumus citos tiesību aktos, ja tādi nepieciešami.
· 3. Noteikt, ka Ekonomikas ministrija: 
· 3.1. ir atbildīgā iestāde par Iekšējā tirgus ārkārtas situācijas un noturības akta ieviešanu;
· 3.2. nodrošina Iekšējā tirgus ārkārtas situācijas un noturības aktā minētās Iekšējā tirgus ārkārtas situācijas un noturības padomes, Centrālā koordinācijas biroja un Vienotā kontaktpunkta funkciju īstenošanu, kā arī Iekšējā tirgus ārkārtas situācijas un noturības komitejas uzdevumu izpildi.
· 4. Pieņemt zināšanai, ka ministrijas atbilstoši to kompetencei nodrošinās nepieciešamo iesaisti minēto funkciju un uzdevumu izpildē.

